අවුරුදු 18ත් 19ත් අතර වයස් සීමාවේ පසුවන දරුවන්ට ෆයිසර් එන්නත් ලබාදීම දිවයිනේ සියලු දිස්ත්‍රික්ක ආවරණය කරමින් අද සිට සිදු කෙරෙනවා.ළමා රෝග විශේෂඥයින්ගේ විද්‍යාතනයේ සභාපති මහාචාර්ය ශ්‍යාමන් රජේන්ද්‍රජිත් කියා සිටියේ, මෙම වැඩපිලිවෙළ සඳහා ළමා රෝග විශේෂඥ වෛද්‍යවරුන්ගේ අධීක්ෂණය නිරන්තරයෙන්ම ලැබෙන බවයි.මේ වනවිට ක්‍රියාත්මක සායන මඟින් නිධන්ගත රෝගවලින් පෙළෙන සහ විශේෂ අවශ්‍යතා සහිත වයස අවුරුදු 12ට වැඩි දරුවන් 20,000ක් පමණ එන්නත් කර ඇති බවද ඔහු සඳහන් කළා.මේ අතර, වයස අවුරුදු 18ත් 19ත් අතර කාණ්ඩයේ පාසල් දරුවන්ට දිවයින පුරා කොරෝනා මර්දන එන්නත් ලබාදීමේ වැඩසටහන සාර්ථකව ක්‍රියාත්මක බව සෞඛ්‍ය අමාත්‍යාංශයේ පාසල් සෞඛ්‍ය කාර්යාලයේ වෛද්‍ය ටී.එම්.ජයලත් ප්‍රකාශ කළා.